ādityā́nevaìnaṃ gamayati dévā āśāpālā etáṃ devebhyó'śvam medhā́ya prókṣitaṃ rakṣatéti śataṃ vai tálpyā rājaputrā́ āśāpālāstébhya evaìnam páridadātīha rántirihá ramatāmiha dhŕ̥tiriha svádhr̥tiḥ svāhéti saṃvatsaramā́hutīrjuhoti ṣóḍaśa navatī́retā vā áśvasya bándhanaṃ tā́bhirevaìnam badhnāti tásmādáśvaḥ prámukto bándhanamā́gachati ṣóḍaśa navatī́retā vā áśvasya bándhanaṃ tā́bhirevaìnam badhnāti tásmādáśvaḥ prámukto bándhanaṃ ná jahāti